
Stagii de predare ERASMUS+ în anul universitar 2026/2027


	Vă aducem la cunoștință lansarea selecției pentru stagii de predare în cadrul programului Erasmus+, destinate cadrelor didactice ale Academiei Naționale de Informații „Mihai Viteazul”. Mobilitățile se vor desfășura pe parcursul anului universitar 2026/2027. La nivelul celor două Facultăți a fost repartizată câte o mobilitate /facultate.  

Candidații trebuie să îndeplinească următoarele criterii de eligibilitate:

· Să fie cadre didactice (inclusiv instructori militari) titulare ale ANIMV;
· Să obțină o invitație din partea unei universități cu care ANIMV are încheiat un acord
· Interinstituțional;
NOTĂ – singura instituție cu care ANIMV are încheiat un astfel de acord la momentul lansării procesului de selecție pentru anul universitar 2026-2027 este  Universitatea Jagiellonă din Cracovia, Polonia;
· Să propună activități de predare în domeniul de competență propriu (Staff Mobility Agreement for Teaching);
· Să cunoască limba străină a universității gazdă la un nivel de minim B2, conform Cadrului European de Referință pentru Limbi. Pentru îndeplinirea acestui criteriu candidatul, fie va depune la dosar un certificat cu recunoaștere internațională, fie va susține o testare lingvistică în ANIMV;
· Să aibă calificativul minim Bun la aprecierea din ultimul an.

Pentru înscrierea la selecție, candidații vor trimite la adresa erasmus@animv.ro, până la data de 23.11.2026, următoarele documente, în format electronic:  
· Curriculum Vitae;
· Cerere de depunere a candidaturii pentru obținerea unui grant Erasmus+ aprobată de Decanul Facultății/Directorul Școlii Doctorale unde este titular;
· Scrisoare de intenție cu activitățile de predare propuse;
· Scrisoare de invitație/accept din partea instituţiei gazdă;
· Atestat/Certificat care atestă un nivel de cunoaștere a unei limbi de circulație internațională de nivel minim B2, dacă este cazul;
· Adeverință din care să reiasă calitatea de cadru didactic titular în ANIMV.




Criteriile de selecție sunt:

· Activitatea profesională, evaluată pe baza CV-ului – max. 20p;
· Competențele lingvistice – max. 20p;
· Conținutul activităților de predare propuse și impactul acestor activități asupra dezvoltării profesionale proprii și asupra îmbunătățirii sistemului de învățământ și cercetare al ANIMV. Această evaluare va fi realizată pe baza scrisorii de intenție și a CV-ului – max. 30p;
· Sprijinirea programului Erasmus+ prin următoarele tipuri de activități desfășurate – inițiere și gestionare de acorduri interinstituționale, consiliere studenți, participare în comisii de selecție a studenților pentru mobilități, organizarea vizitelor delegațiilor de la universitățile partenere. Evaluarea acestor aspecte se va face pe baza CV-ului – max 30p;

* În caz de egalitate, se acordă prioritate cadrelor didactice care au beneficiat de un număr mai mic de oportunități Erasmus+ până la selecția curentă.

Dosarele incomplete vor fi declarate respinse. 

	Nr. crt.
	Perioada/Data
	Activitatea

	[bookmark: _GoBack]1.
	09 noiembrie 2026
	Informarea personalului interesat să participe la selecție

	2.
	09 - 23 noiembrie 2026
	Depunerea dosarelor de candidatură, în format electronic, pe adresa de email erasmus@animv.ro

	3.
	25 noiembrie 2026
	Interviul pentru selecția participanților

	4.
	26 noiembrie 2026
	Afișarea rezultatelor selecției

	5.
	26-27 noiembrie 2026
	Depunerea și soluționarea contestațiilor

	6.
	30 noiembrie 2026
	Afișarea rezultatelor finale și transmiterea acestora spre aprobare Consiliului de Administrație al ANI MV

	7.
	14 decembrie 2026
	Întâlnire de informare cu personalul selectat pentru mobilități Erasmus+. 

